孟買

孟買，1995年前正式名又稱作Bombay，舊唐話叫作望買，係印度馬哈拉施特拉邦首府，住咗一千三百萬人，係世界上其中一個人口好稠密嘅都市。

氣候
孟買地處熱帶，瀕臨阿拉伯海，氣候大體可分做兩個主要季節：濕季同乾季。濕季喺5月到10月之間，特點係濕度好高，氣溫超過30℃。喺6月到9月之間，季風帶嚟大量降雨，佔年降雨量2,200毫米嘅絕大部分。乾季喺11月到4月之間，特點係濕度中等，氣溫溫暖到炎熱。喺1月到2月期間，涼爽嘅北風帶嚟寒意。通常全年溫度喺11℃到38℃之間。